ขอสอบถามคะ อายุ 41 ปี โรคประจำตัวคือเยื่อบุโพรงมดลูกเจริญผิดที่ รักษาโดยการฉีดยาคุม DMPA พอดีเห็นช่วงท้องตรงเหนือสะดือ เยื้องมาทางซ้าย มีเนื้อนูนออกมานิดหน่อยคะเลยกดดูพบมีก้อนเล็กๆขยับดิ้นได้ ทีแรกไม่เจ็บคลำบ่อยๆกดบ่อยๆเริ่มเจ็บคะ ไม่ทราบว่ามันจะเป๋นก้อนอะไรได้บ้างคะคุณ ขอลคะ
สวัสดีค่ะ อาการคลำได้ก้อนเล็กๆตรงท้องเหนือสะดือเยื้องซ้าย ขยับและดิ้นได้ เจ็บบ้างตอนกด อาจจะเกิดจาก เป็นก้อนเนื้องอกของไขมัน ลักษณะจะเป็นก้อนมีลักษณะค่อนข้างกลม ขนาดมักไม่เกิน 5 เซนติเมตร ผิวและขอบก้อนเรียบ นิ่ม เมื่อกดดูจะหยุ่น ๆ ก้อนเคลื่อนที่ได้เล็กน้อย และไม่เจ็บ แต่ถ้ากดแรงหรือมีการอักเสบก็เจ็บได้ อาจพบเพียงก้อนเดียว หรืออาจพบหลายก้อนก็ได้ จากที่กล่าวมาดูเป็นไปได้มากสาเหตุอื่นๆเช่น ภาวะทางนรีเวช เช่นมีถุงน้ำที่รังไข่ เนื้องอกมดลูก เรื่องเยื่อบุโพรงมดลูกเจริญผิดที่ส่วนใหญ๋มักจะคลำก้อนไม่ได้ทางหน้าท้อง หรือเป็นกล้ามเนื้ออักเสบ โดยมักจะเกิดตอนมีการเกร็งหน้าท้อง หรือตอนทำท่าทางอย่างใดอย่างหนึ่งในเบื้องต้น ไม่ไปคลำหรือกดก้อนเองบ่อยๆ รักษาความสะอาดที่ผิวหนังให้ดี ยังไม่เอายาอะไรมาทาเอง สังเกตอาการ ถ้ากังวลใจ หรือก้อนโตเร็ว ลุกลาม เริ่มมีหลายๆก้อน เจ็บขึ้น ควรไปพบแพทย์